38α. ΑΝΑΓΚ. ΝΟΜΟΣ υπ’ αριθ.879 της 25/25 Ιαν. 1946 Περί σταθεροποιήσεως της δραχμής. Άρθρ.1.-(Κατηργήθη δια του άρθρ. 1 Α.Ν. 1820/1951). Άρθρ.10.-Αι διατάξεις του Νόμ. 5422, ως ούτος ετροποποιήθη και συνεπληρώθη δια των μέχρι και της 26 Απρ. 1941 εκδοθέντων νόμων συμπεριλαμβανομένων και των ποινικών, ως και αι διατάξεις των από 12 Οκτ. 1944 μέχρι σήμερον εκδοθέντων νόμων περί νομισματικής διαρρυθμίσεως και προστασίας του εθνικού νομίσματος διατηρούνται εν ισχύϊ εφ’ όσον δεν αντίκεινται εις τας διατάξεις του παρόντος νόμου. Άρθρ.11.-Η ισχύς του παρόντος νόμου άρχεται από της 26 Ιαν. 1946. Ήδη ισχύουν οι διατάξεις του Νόμ. 1083/ 1980, ΦΕΚ Α΄ 252, (κατωτ. αριθ. 60). Άρθρ.2.-Η Τράπεζα της Ελλάδος θέλει εκδίδει ημερήσιον δελτίον τιμών αγοράς και πωλήσεως ξένου συναλλάγματος. Αι τιμαί αύται θα ορίζωνται επί τη βάσει της κατά το άρθρ. 1 ισοτιμίας ηυξημένης ή ηλαττωμένης κατά τα συνήθη τραπεζιτικά έξοδα. Άρθρ.3.-(Κατηργήθη δια του άρθρ 3 Α.Ν. 944/ 1946). Άρθρ.4.-1. Η Τράπεζα της Ελλάδος ή αι παρ’ αυτής εξουσιοδοτημέναι Τράπεζαι υποχρεούνται να αγοράζωσιν ή να πωλώσι, κατά τας διατάξεις του παρόντος νόμου, συνάλλαγμα επί Λονδίνου ή επί Ηνωμένων Πολιτειών της Αμερικής επί τη τιμή του κατά το άρθρ. 2 του παρόντος ειδικού δελτίου αυτής. 2.Η Τράπεζα της Ελλάδος ή αι παρ’ αυτής εξουσιοδοτημέναι Τράπεζαι δύνανται να αγοράζωσιν ή να πωλώσι και έτερα εξωτερικά συναλλάγματα επί τη τιμή του αυτού ως άνω δελτίου. Άρθρ.5.-Η κατά το άρθρ. 4 του παρόντος νόμου υποχρεωτική πώλησις συναλλάγματος επί Λονδίνου ή επί Ηνωμένων Πολιτειών της Αμερικής θα γίνεται υπό τον όρον, ότι το ούτω πωλούμενον συνάλλαγμα θέλει χορηγήται εις τον αγοραστήν δια πιστώσεως αυτού παρά τη Τραπέζη της Ελλάδος ή παρ’ άλλη εξουσιοδοτημένη παρ’ αυτής Τραπέζη εν Ελλάδι και θέλει χρησιμοποιείται είτε υπό του ιδίου του αγοραστού του συναλλάγματος είτε υπό ετέρου, αποκλειστικώς δια πληρωμήν εισαγομένων αγαθών εις την χώραν τηρουμένων των περί εισαγωγών ισχυουσών εκάστοτε διατάξεων. Άρθρ.6.-Δια Β.Δ/τος εκδιδομένου προτάσει του Υπουργού των Οικονομικών μετά γνώμην του Κυβερνητικού Οικονομικού Συμβουλίου, δύνανται η Τράπεζα της Ελλάδος ως και αι παρ’ αυτής εξουσιοδοτημέναι Τράπεζαι να υποχρεωθώσιν όπως πωλώσι συνάλλαγμα επί Λονδίνου μέχρι του ποσού των εκατόν Λιρών Αγγλίας κατά μήνα εις πάντα αιτούντα άνευ ουδενός ετέρου περιορισμού. Άρθρ.7.-Επιτρέπεται η παρά τη Τραπέζη της Ελλάδος ή ταις παρ’ αυτής εξουσιοδοτημέναις Τραπέζαις κατάθεσις εξωτερικού συναλλάγματος, εφόσον αποδεδειγμένως εισάγεται τούτο εκ του εξωτερικού και δεν υπάγεται εις την κατηγορίαν του υποχρεωτικώς δυνάμει των ισχυουσών διατάξεων εκχωρουμένου εις την Τράπεζαν της Ελλάδος συναλλάγματος. Άρθρ.8.-(Μεταβατικαί διατάξεις αφορώσαι την καταβολήν προσθέτου ποσού εις τους πωλήσαντας συνάλλαγμα από 1.11.1945 μέχρις 25.1.1946). Άρθρ.9.-1.Η δια του άρθρ. 2 του Α.Ν. 666 του 1945 «περί συστάσεως Ανωτάτης Επιτροπής εισαγωγών» επιβληθείσα υπέρ του Δημοσίου επιβάρυνσις επί της τιμής του παραχωρουμένου συναλλάγματος δι’ εισαγωγάς εμπορευμάτων καταργείται από της 26ης Ιαν. 1946. 2.Η προ της 26ης Ιαν. 1946 καταβληθείσα κατά τον ανωτέρω νόμον επιβάρυνσις δι’ εισαγωγάς εμπορευμάτων χωρίς να έχη κλεισθή το σχετικόν συνάλλαγμα θέλει συμψηφισθή εις την κατά το κλείσιμον του συναλλάγματος πληρωτέαν διαφοράν της τιμής αυτού. 